Διοργανώσεις Ε.Π.Σ. Φωκίδας 2011–12

Το πρωτάθλημα της Α΄Κατηγορίας Ε.Π.Σ. Φωκίδας της περιόδου 2011-12 διεξήχθη σε έναν όμιλο με τη συμμετοχή 11 ομάδων. Ο Οδυσσέας Ανδρούτσος με προπονητή τον Κώστα Λίβα, ύστερα από 22 αγωνιστικές εξασφάλισε τον τίτλο στην Α΄Κατηγορία για την περίοδο 2011-12, ενώ υποβιβάσθηκαν η Φωκίδα 2000 και ο Ολυμπιακός Κίρρας. Στο πρωτάθλημα δεν εμφανίσθηκε ο Διαγόρας Πολυδρόσου, ο οποίος παραχώρησε τους ποδοσφαιριστές του στο γειτονικό Ανδρούτσο, ενώ ο Κεχαγιάς Προσηλίου συγχωνεύθηκε με τον Αμφισσαϊκό 2006. Πρωτάθλημα διεξήχθη και για τη Β΄τοπική κατηγορία (επίσης ένας όμιλος), με προκριματική και τελική φάση και με τη συμμετοχή δέκα συλλόγων. Στον Τελικό του Κυπέλλου Φωκίδας, ο οποίος διεξήχθη στις 25 Μαρτίου 2012 στο Α.Κ. ΕΠΣ Φωκίδας στην Άμφισσα, νικητής και κυπελλούχος Φωκίδας για το 2012 αναδείχθηκε ο Α.Σ. Αμφισσαϊκός 2006, που επικράτησε με 4-3 στα πέναλτι (κανονικός αγώνας και παράταση 1-1) της Οιάνθης Γαλαξειδίου .

 Στην Α΄ Κατηγορία ο τίτλος κερδίθηκε σχετικά άνετα από τον Ανδρούτσο Γραβιάς, καθώς ο βασικός του αντίπαλος Αστέρας Ιτέας υστέρησε σημαντικά σε ορισμένους κρίσιμους αγώνες, ενώ είχε να αντιμετωπίσει και το μειονέκτημα να δίνει όλους τους αγώνες του εκτός έδρας, λόγω ανακατασκευής του χλοοτάπητα του γηπέδου του. Ουσιαστικά, ήταν ένα πρωτάθλημα δυο ταχυτήτων, αφού ανταγωνιστικοί παρουσιάσθηκαν μόνο οι 5 πρώτοι της τελικής κατάταξης, με τους υπόλοιπους έξι συλλόγους να κινούνται στην απόλυτη μετριότητα. Οι δυο τελευταίοι της βαθμολογίας υποβιβάσθηκαν στη Β΄ Κατηγορία. Αετός Λιδωρικίου και Γλυφάδα έχουν -2 βαθμούς. Ο Κώστας Ρέββας του πρωταθλητή Ανδρούτσου Γραβιάς κέρδισε τον τίτλο του κορυφαίου σκόρερ για την περίοδο 2011-12, χάρις στα 22 τέρματα που σημείωσε. Δεύτερος στην κατάταξη των σκόρερ ήταν ο Γιάννης Δελλής (του Αστέρα Ιτέας) που πέτυχε να σκοράρει 16 φορές, ενώ την τρίτη θέση, με 14 γκολ έκαστος, μοιράστηκαν οι Διώτης (Ησαΐα Δεσφίνας), Άντι Τοπούζι (Αστέρα Ιτέας) και Κ. Ιωάννου (Αμφισσαϊκού). Στη Β΄ Κατηγορία έλαβαν μέρος συνολικά 10 ομάδες. Από αυτές, εμφανίσθηκαν μετά από ανενεργές περιόδους, η Οιάνθη Γαλαξειδίου, ο Α.Σ. Κουλοβάτα, οι Ελπίδες Αμφισσαϊκού και ο Α.Ο. Σαλώνων. Με την ολοκλήρωση της κανονικής περιόδου (9 αγωνιστικές), οι 5 πρώτοι της κατάταξης πήραν το εισιτήριο για τη β΄φάση, στην οποία εισήλθαν με την εξής βαθμολογική πριμοδότηση (bonus): Οιάνθη Γαλαξειδίου 5 βαθμοί, Κρισσαίος Χρισσού 3 βαθμοί, Αναγέννηση Βουνιχώρας 2 βαθμοί, Ελπίδες Αμφισσαϊκού 1 βαθμός και Ακαδημία '94 0 βαθμοί. Οιάνθη Γ. 27 (26-1) Κρισσαίος Χ. 24 (11-7) Αναγέννηση Β. 21 (20-4) Ελπίδες Αμφ. 15 (8-10) Ακαδημία '94 15 (12-8) Σάλωνα 9 (16-21) Κούμαρος 7 (11-18) Μυωνία Αγ. Ευθυμίας 6 (8-7) Ηρακλής Μοναστηρακίου 6 (4-13) Κουλοβάτα 1 (6-18) Διεξήχθη ένα "μίνι" πρωτάθλημα 10 επιπλέον αγωνιστικών και την άνοδο κέρδισαν οι τρεις πρώτοι της τελικής κατάταξης. Η Οιάνθη εξασφάλισε τον τίτλο της Β΄Κατηγορίας, τρεις αγωνιστικές πριν τη λήξη των Play-Off ανόδου. Τις άλλες δυο θέσεις ανόδου (προκειμένου να συμπληρωθεί ο αριθμός των 12 συλλόγων στην Α΄ Κατηγορία) κατέκτησαν η Αναγέννηση Βουνιχώρας και ο Κρισσαίος Χρισσού. Ωστόσο, μετά την απόφαση της ΕΠΟ της 25 Ιουλίου 2012, σύμφωνα με την οποία όλοι οι πρωταθλητές των Ενώσεων της χώρας προάγονται στο Περιφερειακό Πρωτάθλημα, τη θέση του Ανδρούτσου Γραβιάς στην Α΄κατηγορία Φωκίδας είχε δικαίωμα να καταλάβει ο Α.Σ. Ελπίδες. Αθλητικό ιστολόγιο της Φωκίδας Αρχείο ΕΠΣ Φωκίδας, Άμφισσα Εφημερίδα "Εν Δελφοίς"